== Teatret ==
Næst efter tjenesten var teatret Köllers passion. Han var en sikker mand i sin loge i [[Det Kongelige Teater|Skuespilhuset]] eller i [[Hofteatret|den italienske opera]] og holdt nok af, når et stykke skulle opføres, at være den, der gav tonen an. Ikke mindre kendt var han bag teatrets kulisser, og herfra stammer vel det intime forhold, han bl.a. stod i til [[Cathrine Marie Gielstrup|jomfru Morell]], "Pernilles" senere så berømte fremstillerinde. I den store skandale i [[det Kongelige Teater]] [[25. november]] [[1771]] under opførelsen af [[Niels Krog Bredal]]s ''Den dramatiske Journal'' var Køller som bekendt hovedmanden og afgav stof for [[Johannes Ewald]] til persiflagen "Bürgerschreck" i stykket ''De brutale Klappere''.
Samfund Historie Død Samfundsvidenskab Folkeret Kriminalitet